1)

Šādi groza II pielikumu: a) šādi groza 1. pantu: i) ar šādu tekstu aizstāj definīciju “adresējama BIC turētājs”: “— adresējama BIC turētājs (addressable BIC holder) ir iestāde: a) kurai ir uzņēmuma identifikācijas kods (BIC); b) kura netiek atzīta par netiešo MM dalībnieku; un c) kura ir MM konta turētāja korespondentiestāde vai klients, vai arī tiešā vai netiešā MM dalībnieka filiāle, un kura var iesniegt maksājuma rīkojumus un saņemt maksājumus TARGET2 komponentsistēmā, izmantojot šo MM konta turētāju,”; ii) ar šādu tekstu aizstāj definīciju “papildsistēma”: “— papildsistēma (ancillary system) ir Eiropas Savienībā vai Eiropas Ekonomikas zonā (EEZ) nodibinātas iestādes pārvaldīta sistēma, ko uzrauga un/vai pārrauga kompetentā iestāde un kura atbilst ECB interneta vietnē kopā ar grozījumiem publicētajiem pārraudzības principiem par tādas infrastruktūras atrašanās vietu, kura sniedz pakalpojumus euro (*1), un kurā notiek maksājumu un/vai finanšu instrumentu apmaiņa un/vai klīrings, vai kurā tie tiek reģistrēti, un kurā a) norēķinus par monetārajām saistībām veic TARGET2, un/vai b) līdzekļi tiek turēti TARGET2, saskaņā ar Pamatnostādni ECB/2012/27 (*2) un divpusēju līgumu starp papildsistēmu un attiecīgo Eurosistēmas CB, (*1) Eurosistēmas pašreizējā politika attiecībā uz infrastruktūras atrašanās vietu izklāstīta šādos dokumentos, kas pieejami ECB interneta vietnē www.ecb.europa.eu: a) Policy statement on euro payment and settlement systems located outside the euro area, 1998. gada 3. novembris; b) Eurosystem's policy line with regard to consolidation in central counterparty clearing, 2001. gada 27. septembris; c) Eurosystem policy principles on the location and operation of infrastructures settling euro-denominated payment transactions, 2007. gada 19. jūlijs; d) The Eurosystem policy principles on the location and operation of infrastructures settling euro-denominated payment transactions: specification of “legally and operationally located in the euro area”, 2008. gada 20. novembris; e) The Eurosystem oversight policy framework, 2016. gada jūlijs; pārstrādāts versija." (*2) Pamatnostādne ECB/2012/27 (2012. gada 5. decembris) par Eiropas automatizēto reālā laika bruto norēķinu sistēmu (TARGET2) (OV L 30, 30.1.2013., 1. lpp.).”;" iii) ar šādu tekstu aizstāj definīciju “pieejamā likviditāte”: “— pieejamā likviditāte (available liquidity) ir dalībnieka MM konta kredīta atlikums un (attiecīgā gadījumā) dienas kredītlīnija, ko saistībā ar šo kontu piešķīrusi attiecīgā euro zonas NCB, bet kas vēl nav izmantota, vai (attiecīgā gadījumā) kas samazināta par apstrādātās rezervētās likviditātes apjomu MM kontā,”; iv) ar šādu tekstu aizstāj definīciju “darbadiena”: “— darbadiena (business day) vai TARGET2 darbadiena (TARGET2 business day) ir diena, kurā TARGET2 ir pieejama maksājuma rīkojumu izpildei, kā noteikts V papildinājumā,”; v) ar šādu tekstu aizstāj definīciju “nodalītais naudas konts”: “— T2V nodalītais naudas konts (T2V NNK) (T2S Dedicated Cash Account (T2S DCA)) ir T2V NNK turētāja konts, kas atvērts TARGET2-[iekļaut atsauci uz CB/valsti] un ko izmanto naudas maksājumu veikšanai saistībā ar vērtspapīru norēķiniem T2V,”; vi) ar šādu tekstu aizstāj g) punktu definīcijā “saistību neizpildes gadījums”: “g) dalībnieka kredīta atlikums tā MM kontā, T2V NNK vai TIPS NNK, vai arī visa vai būtiska dalībnieka aktīvu daļa, ir pakļauts(-a) rīkojumam par līdzekļu iesaldēšanu, aresta uzlikšanu, apķīlāšanu vai jebkādai citai procedūrai nolūkā aizsargāt sabiedrības intereses vai dalībnieka kreditoru tiesības;”; vii) definīciju “vietējais konts” aizstāj ar šādu definīciju: “— “vietējais konts” ir konts, ko euro zonas NCB ārpus MM atvērusi kredītiestādei, kura reģistrēta Eiropas Savienībā vai EEZ”; viii) definīcijā “informācijas un kontroles modulis (IKM)” vārdu “dalībniekiem” aizstāj ar vārdiem “MM konta turētājiem”; ix) ar šādu tekstu aizstāj definīciju “IKM apraides ziņojums”: “— IKM apraides ziņojums (ICM broadcast message) ir informācija, kas caur IKM vienlaikus kļūst pieejama visiem MM konta turētājiem vai atsevišķai MM konta turētāju grupai,”; x) definīcijā “netiešais dalībnieks” saīsinājumu “EEZ” aizstāj ar vārdiem “Eiropas Savienībā vai EEZ”; xi) ar šādu tekstu aizstāj definīciju “ieguldījumu sabiedrība”: “— ieguldījumu sabiedrība (investment firm) ir ieguldījumu sabiedrība [iekļaut nacionālā tiesību akta normas, kas īsteno Eiropas Parlamenta un Padomes Direktīvas 2014/65/ES (*3) 4. panta 1. punkta 1. apakšpunktu] izpratnē, izņemot institūcijas, kas minētas [iekļaut nacionālā tiesību akta normas, kas īsteno Direktīvas 2014/65/ES 2. panta 1. punktu], ja attiecīgā ieguldījumu sabiedrība: a) ir licencēta un to uzrauga atzīta kompetentā iestāde, kas par tādu noteikta saskaņā ar Direktīvu 2014/65/ES; un b) ir tiesīga veikt darbības, kas minētas [iekļaut nacionālā tiesību akta normas, kas īsteno Direktīvas 2014/65/ES I pielikuma A daļas 2., 3., 6. un 7. punktu]; (*3) Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (OV L 173, 12.6.2014., 349. lpp.).”;" xii) definīcijā “daudzadresātu pieeja” vārdus “EEZ izveidotas” aizstāj ar vārdiem “Eiropas Savienībā vai EEZ izveidotas”; xiii) definīcijā “galvenais MM konts” saīsinājumu “NNK” aizstāj ar saīsinājumu “T2V NNK”; xiv) ar šādu tekstu aizstāj definīciju “dalībnieks”: “— dalībnieks [vai tiešais dalībnieks] (participant [or direct participant]) ir iestāde, kurai Eurosistēmas CB atvērts vismaz viens MM konts (MM konta turētājs (PM account holder)) un/vai viens T2V nodalītais naudas konts (T2V NNK turētājs (T2S DCA holder)) un/vai viens TIPS nodalītais naudas konts (TIPS NNK turētājs (TIPS DCA holder)),”; xv) ar šādu tekstu aizstāj definīciju “maksājuma rīkojums”: “— maksājuma rīkojums (payment order) ir kredīta pārveduma rīkojums, likviditātes pārveduma rīkojums, tiešā debeta rīkojums, likviditātes pārveduma no MM uz T2V NNK rīkojums vai likviditātes pārveduma no MM uz TIPS NNK rīkojums,”; xvi) ar šādu tekstu aizstāj definīciju “likviditātes pārveduma no MM uz NNK rīkojums”: “— likviditātes pārveduma no MM uz T2V NNK rīkojums (PM to T2S DCA liquidity transfer order) ir rīkojums noteiktas naudas summas pārvedumam no MM konta uz T2V NNK,”; xvii) definīcijā “TARGET2 tehniskā kļūda” vārdus “maksājumu tās pašas dienas apstrādi TARGET2” aizstāj ar vārdiem “maksājumu apstrādi TARGET2 tajā pašā darbadienā”; xviii) pievieno šādas definīcijas: “— “TARGET ātro maksājumu norēķinu (TIPS) pakalpojums” (TARGET Instant Payment Settlement (TIPS) service) ir ātrā maksājuma rīkojumu izpilde TIPS platformā, izmantojot centrālās bankas naudas līdzekļus; — “TIPS platforma” (TIPS Platform) ir vienota tehniskās platformas infrastruktūra, ko nodrošina TIPS platformas sniedzējas NCB; — “TIPS platformas sniedzējas NCB” (TIPS Platform-providing NCBs) ir Deutsche Bundesbank, Banco de España, Banque de France un Banca d'Italia – centrālās bankas, kas Eurosistēmas vajadzībām izveido TIPS platformu un ir tās operatores; — “TIPS tīkla pakalpojumu sniedzējs” (TIPS network service provider) ir uzņēmums, kurš: a) atbilst visiem vajadzīgajiem nosacījumiem, lai pievienotos TIPS platformai, un ir izveidojis tehnisku savienojumu ar TIPS platformu saskaņā ar noteikumiem un procedūrām, kas noteikti Pamatnostādnes ECB/2012/27 IIB pielikuma V papildinājumā, kā arī ir b) parakstījis savienojuma nodrošināšanas noteikumus un nosacījumus, kas pieejami ECB interneta vietnē; — “TIPS nodalītais naudas konts” (TIPS NNK) (TIPS Dedicated Cash Account (TIPS DCA)) ir TIPS NNK turētāja konts, kas atvērts TARGET2–[iekļaut atsauci uz CB/valsti] un ko izmanto ātro maksājumu pakalpojumu sniegšanai saviem klientiem; — “Saskaņotie noteikumi TIPS nodalītā naudas konta atvēršanai un darbībai TARGET2” (Harmonised Conditions for the Opening and Operation of a TIPS Dedicated Cash Account in TARGET2) ir noteikumi, kas izklāstīti IIB pielikumā; — “piesaistes MM konts” (Linked PM account) ir MM konts, kuram likviditātes pārvaldības un TIPS maksu samaksas vajadzībām ir piesaistīts TIPS NNK; — “ātrā maksājuma rīkojums” (instant payment order) atbilstoši Eiropas Maksājumu padomes SEPA ātro kredīta pārvedumu (SCT Inst, European Payments Council's SEPA Instant Credit Transfer) shēmai ir maksājuma norādījums, kuru var izpildīt jebkurā no 24 dienas stundām jebkurā gada kalendārajā dienā un kuru apstrādā un par kuru paziņo maksātājam tūlīt vai gandrīz tūlīt; — “atsaukuma pieprasījums” (recall request) saskaņā ar SCT Inst shēmu ir TIPS NNK turētāja ziņojums, ar ko pieprasa izpildīta ātrā maksājuma rīkojuma atmaksu; — “atsaukuma pieprasījuma apstiprinājums” (positive recall answer) saskaņā ar SCT Inst shēmu ir maksājuma rīkojums, kuru, reaģējot uz atsaukuma pieprasījumu, atsaukuma pieprasījuma saņēmējs iniciē attiecīgā atsaukuma pieprasījuma nosūtītāja labā; — “likviditātes pārveduma no MM uz TIPS NNK rīkojums” (PM to TIPS DCA liquidity transfer order) ir rīkojums noteiktas naudas summas pārvedumam no MM konta uz TIPS NNK; — “likviditātes pārveduma no TIPS NNK uz MM rīkojums” (TIPS DCA to PM liquidity transfer order) ir rīkojums noteiktas naudas summas pārvedumam no TIPS NNK uz MM kontu;”; b) ar šādu tekstu aizstāj 3. pantu: “3. pants Vispārējs TARGET2 apraksts 1. TARGET2 nodrošina euro maksājumu reālā laika bruto norēķinus, norēķiniem izmantojot centrālās bankas naudas līdzekļus MM kontos, T2V NNK vērtspapīru darījumu vajadzībām un TIPS NNK ātro maksājumu vajadzībām. 2. TARGET2 [iekļaut atsauci uz CB/valsti] tiek apstrādāti šādi darījumi: a) darījumi, kas tieši izriet no Eurosistēmas monetārās politikas operācijām vai tiek sagatavoti saistībā ar tām; b) to valūtas maiņas operāciju euro posma norēķini, kurās iesaistīta Eurosistēma; c) euro pārvedumu norēķini, kas izriet no darījumiem liela apjoma pārrobežu mijieskaita sistēmās; d) euro pārvedumu norēķini, kas izriet no darījumiem euro sistēmiski nozīmīgās neliela apjoma maksājumu sistēmās; e) vērtspapīru darījumu naudas posma norēķini; f) likviditātes pārveduma no T2V NNK uz T2V NNK rīkojumi, likviditātes pārveduma no T2V NNK uz MM rīkojumi un likviditātes pārveduma no MM uz T2V NNK rīkojumi; fa) ātrā maksājuma rīkojumi; fb) atsaukuma pieprasījuma apstiprinājumi; fc) likviditātes pārveduma no TIPS NNK uz MM rīkojumi un likviditātes pārveduma no MM uz TIPS NNK rīkojumi; un g) jebkuri citi euro maksājuma rīkojumi, kas adresēti TARGET2 dalībniekiem. 3. TARGET2 nodrošina euro maksājumu reālā laika bruto norēķinus MM kontos, T2V NNK un TIPS NNK, izmantojot centrālās bankas naudas līdzekļus. TARGET2 izveidota un tā darbojas, pamatojoties uz SSP, ar kuras palīdzību tiek tehniski vienādā veidā iesniegti un apstrādāti maksājuma rīkojumi un, visbeidzot, saņemti maksājumi. Nodrošinot T2V NNK tehnisko darbību, TARGET2 tehniski izveidota un darbojas uz T2V platformas pamata. Nodrošinot TIPS NNK tehnisko darbību, TARGET2 tehniski izveidota un darbojas uz TIPS platformas pamata. 4. Saskaņā ar Noteikumiem pakalpojumu sniedzējs ir [iekļaut CB nosaukumu]. SSP sniedzējas NCB darbības un bezdarbības uzskatāmas par [iekļaut CB nosaukumu] darbību un bezdarbību, par ko tā uzņemas atbildību saskaņā ar Noteikumu 31. pantu. Dalība saskaņā ar Noteikumiem neveido līgumiskas attiecības starp MM konta turētājiem un SSP sniedzējām NCB, ja kāda no tām darbojas kā SSP sniedzēja NCB. Rīkojumi, ziņojumi vai informācija, ko MM konta turētājs saņem no SSP vai sūta SSP saistībā ar pakalpojumiem, kuri sniegti saskaņā ar Noteikumiem, uzskatāmi par rīkojumiem, ziņojumiem vai informāciju, kas saņemta no [iekļaut CB nosaukumu] vai nosūtīta tai. 5. TARGET2 juridiski veidots kā maksājumu sistēmu kopums, kas sastāv no visām TARGET2 komponentsistēmām, kuras par sistēmām atzītas nacionālajos tiesību aktos, kas īsteno Direktīvu 98/26/EK. TARGET2-[iekļaut atsauci uz CB/valsti] atzīta par sistēmu saskaņā ar [iekļaut attiecīgo tiesību normu, kas īsteno Direktīvu 98/26/EK]. 6. Dalība TARGET2 stājas spēkā ar dalību TARGET2 komponentsistēmā. Šie Noteikumi nosaka TARGET2-[iekļaut atsauci uz CB/valsti] MM konta turētāju un [iekļaut CB nosaukumu] savstarpējās tiesības un pienākumus. Noteikumi par maksājuma rīkojumu apstrādi saskaņā ar šiem Noteikumiem (IV sadaļa un I papildinājums) attiecas uz visiem MM kontu turētāju iesniegtajiem maksājuma rīkojumiem vai saņemtajiem maksājumiem.”; c) šādi groza 4. pantu: i) ar šādu tekstu aizstāj 1. punkta a) un b) apakšpunktu: “a) Eiropas Savienībā vai EEZ izveidotām kredītiestādēm, t.sk. tām, kas darbojas, izmantojot Eiropas Savienībā vai EEZ reģistrētu filiāli; b) ārpus EEZ izveidotām kredītiestādēm, ja tās darbojas, izmantojot Eiropas Savienībā vai EEZ reģistrētu filiāli;”; ii) panta 1. punktā vārdus “a) un b) apakšpunktā” aizstāj ar vārdiem “a) un b) punktā”; iii) ar šādu tekstu aizstāj 2. punkta c) un d) apakšpunktu: “c) Eiropas Savienībā vai EEZ izveidotas ieguldījumu sabiedrības; d) iestādes, kas pārvalda papildsistēmas un rīkojas šajā statusā; un”; iv) panta 2. punktā vārdus “a)–d) apakšpunktā” aizstāj ar vārdiem “a)–d) punktā”; d) šādi groza 5. pantu: i) ar šādu tekstu aizstāj 3. punktu: “3. MM konta turētāji var noteikt iestādes kā netiešos MM dalībniekus, ja vien tiek izpildīti 6. pantā minētie noteikumi.”; ii) panta 4. punkta a) un b) apakšpunktā saīsinājumu “EEZ” aizstāj ar vārdiem “Savienībā vai EEZ”; e) pielikuma 6. panta 1. punktā saīsinājumu “EEZ” aizstāj ar vārdiem “Eiropas Savienībā vai EEZ”; f) šādi groza 7. pantu: i) ar šādu tekstu aizstāj 3. punktu: “3. MM konta turētājam, kas akceptē tā MM konta noteikšanu par galveno MM kontu, ir saistoši visi rēķini par katra šim MM kontam piesaistītā T2V NNK atvēršanu un darbību saskaņā ar šā pielikuma VI papildinājumu, neatkarīgi no šā MM konta turētāja un T2V NNK turētāja līgumisko vai citādu vienošanos noteikto saistību satura vai neatbilstības tām.” ii) panta 4. un 5. punktā saīsinājumu “NNK” aizstāj ar saīsinājumu “T2V NNK”; iii) pievieno šādu 6. un 7. punktu: “6. MM konta turētājam, kas akceptē tā MM konta noteikšanu par piesaistes MM kontu, ir saistoši visi rēķini par katra šim MM kontam piesaistītā TIPS NNK atvēršanu un darbību saskaņā ar šā pielikuma VI papildinājumu neatkarīgi no šā MM konta turētāja un TIPS NNK turētāja līgumisko vai citādu vienošanos noteikto saistību satura vai neatbilstības tām. Piesaistes MM kontam var piesaistīt ne vairāk kā 10 TIPS NNK. 7. Piesaistes MM konta turētājam ir pieejams pārskats par šim MM kontam piesaistītajos TIPS NNK pieejamo likviditāti, un MM konta turētājs nodrošina, ka TIPS NNK turētājiem ir zināma to atbildība par šīs likviditātes pārvaldību.”; g) pielikuma 8. panta 1. punkta a) apkšpunkta i) punktā vārdus “TARGET2-[iekļaut atsauci uz CB/valsti]” aizstāj ar vārdiem “SSP”; h) šādi groza 11. pantu: i) ar šādu tekstu aizstāj 3. punkta pirmo teikumu: “TARGET2 informācijas sistēmā (T2IS) īpašā ECB interneta vietnes sadaļā ir pieejama aktualizēta informācija par SSP operacionālo statusu.”; ii) iekļauj šādu 4.a punktu: “4.a Piesaistes MM konta turētājs atbild par savu TIPS NNK turētāju savlaicīgu informēšanu par visiem attiecīgajiem IKM apraides ziņojumiem, tostarp par tādiem, ar ko informē par jebkura TIPS NNK turētāja dalības TARGET2-[iekļaut atsauci uz CB/valsti] apturēšanu vai izbeigšanu.”; iii) ar šādu tekstu aizstāj 9. punktu: “9. Dalībnieki nekavējoties informē [iekļaut CB nosaukumu], ja attiecībā uz šiem dalībniekiem iestājas saistību neizpildes gadījums.”; i) šādi groza 13. pantu: i) ar šādu tekstu aizstāj c) un d) punktu: “c) likviditātes pārveduma rīkojumi; d) likviditātes pārveduma no MM uz T2V NNK rīkojumi; un”; ii) pievieno šādu e) punktu: “e) likviditātes pārveduma no MM uz TIPS NNK rīkojumi.”; j) ar šādu tekstu aizstāj 14. panta 3. punktu: “3. SSP pievieno savu laika zīmogu maksājuma rīkojumu apstrādei, pamatojoties uz to saņemšanas secību.”; k) ar šādu tekstu aizstāj 15. panta 2. punktu: “2. Maksājuma rīkojumu kā īpaši steidzamu var norādīt: a) centrālās bankas; un b) dalībnieki gadījumos, ja veicami maksājumi uz CLS Bank International un no tās, izņemot maksājumus, kas saistīti ar CLS centrālā darījuma partnera pakalpojumu un CLSNow pakalpojumiem, un likviditātes pārvedumi par labu papildsistēmām, kas izmanto papildsistēmas interfeisu. Visi maksājuma norādījumi debetēt vai kreditēt dalībnieku MM kontus, ko papildsistēma iesniegusi, izmantojot papildsistēmas interfeisu, visi iesniegtie likviditātes pārveduma no MM uz T2V NNK rīkojumi un visi iesniegtie likviditātes pārveduma no MM uz TIPS NNK rīkojumi uzskatāmi par īpaši steidzamiem maksājuma rīkojumiem.”; l) ar šādu apakšpunktu aizstāj 29. panta 1. punkta b) apakšpunktu: “b) var tikt izmantots, lai iniciētu likviditātes pārveduma rīkojumus, likviditātes pārveduma no TIPS NNK uz MM rīkojumus, likviditātes pārveduma no MM uz TIPS NNK rīkojumus, likviditātes pārveduma no MM uz T2V NNK rīkojumus un, izmantojot IKM apvienojumā ar TARGET2 pievienotās vērtības pakalpojumiem T2V, likviditātes pārveduma no T2V NNK uz MM rīkojumus; un”; m) ar šādu tekstu aizstāj 31. panta 5. punktu: “5. Neraugoties uz [iekļaut nacionālo tiesību aktu noteikumus, ar kuriem īsteno Eiropas Parlamenta un Padomes Direktīvu (ES) 2015/2366 (*4)], 1.–4. punktu piemēro tiktāl, ciktāl tie izslēdz [iekļaut CB nosaukumu] atbildību. (*4) Eiropas Parlamenta un Padomes Direktīva (ES) 2015/2366 (2015. gada 25. novembris) par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK (OV L 337, 23.12.2015., 35. lpp.).”;" n) šādi groza 34. pantu: i) ar šādu tekstu aizstāj 1. punkta otro teikumu: “Šā punkta mērķiem krīzes novēršanas pasākumu vai krīzes vadības pasākumu veikšana Eiropas Parlamenta un Padomes Direktīvas 2014/59/ES (*5) izpratnē attiecībā uz MM konta turētāju nav automātiski kvalificējama kā maksātnespējas procedūras uzsākšana. (*5) Eiropas Parlamenta un Padomes Direktīva 2014/59/ES (2014. gada 15. maijs), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (OV L 173, 12.6.2014., 190. lpp.).”." ii) panta 4. punkta a) apakšpunktā vārdus “NNK turētājus” un “NNK turētāja” attiecīgi aizstāj ar vārdiem “T2V NNK turētājus” un “T2V NNK turētāja”; o) pielikuma 38. pantā iekļauj šādu 1.a punktu: “1.a Atkāpjoties no 1. punkta, dalībnieks piekrīt, ka informāciju par jebkuru saskaņā ar 34. pantu veiktu darbību neuzskata par konfidenciālu.”; p) ar šādu tekstu aizstāj 39. panta 3. punkta a) apakšpunkta ii) punktu: “ii) dalībnieks neievada TARGET2 maksājuma rīkojumu līdzekļu pārvedumam uz kontu, kura turētājs ir iestāde, kas nav šis dalībnieks, kamēr tas nav saņēmis apstiprinājumu no [iekļaut CB nosaukumu], ka saņēmēja maksājumu pakalpojumu sniedzējs sniedzis prasīto paziņojumu vai saņēmis piekrišanu, vai tas izdarīts tā vārdā;”; q) pielikuma 42. panta pirmajā un otrajā teikumā vārdus “to Papildinājumus” un “to Papildinājumu” attiecīgi aizstāj ar vārdiem “Papildinājumus” un “Papildinājumu”; r) šādi groza pielikuma I papildinājuma 8. punktu ar virsrakstu “IKM izmantošana”: i) ar šādu tekstu aizstāj 8. apakšpunkta c) un d) punktus: “c) no MM konta uz tehnisko kontu, ko pārvalda papildsistēma, kura izmanto reālā laika 6. norēķinu procedūru; d) ar likviditātes pārveduma no MM uz T2V NNK rīkojumu vai, izmantojot IKM apvienojumā ar TARGET2 pievienotās vērtības pakalpojumiem T2V, ar likviditātes pārveduma no T2V NNK uz MM rīkojumu; un”; ii) pievieno šādu 8. apakšpunkta e) punktu: “e) ar likviditātes pārveduma no MM uz TIPS NNK rīkojumu vai ar likviditātes pārveduma no TIPS NNK uz MM rīkojumu.”; s) šādi groza IV papildinājumu: i) papildinājuma 4. punkta, kura virsraksts ir “SSP darbības pārcelšana uz alternatīvu darbības vietu”, c) apakšpunktā vārdus “likviditātes pārveduma no MM konta uz NNK rīkojuma” aizstāj ar vārdiem “likviditātes pārveduma no MM konta uz T2V NNK rīkojuma”; ii) šādi groza 6. punktu ar virsrakstu “Ārkārtas apstrāde”: — ar šādu tekstu aizstāj c) apakšpunkta i) punktu: “i) ar CLS Bank International saistītie maksājumi, izņemot maksājumus, kas saistīti ar CLS centrālā darījuma partnera pakalpojumu un CLSNow pakalpojumiem;”; — ar šādu tekstu aizstāj d) apakšpunkta iii) punktu: “iii) likviditātes pārveduma no T2V NNK uz MM kontu rīkojumi.”; iii) papildinājuma 8. punkta ar virsrakstu “Citi noteikumi” b) apakšpunktā saīsinājumu “SSP” aizstāj ar vārdiem “SSP vadības komanda”; t) šādi groza II pielikuma V papildinājumu: i) ar šādu tekstu aizstāj grafiku: “Laiks Apraksts 6.45–7.00 Darba laiks dienas operāciju sagatavošanai (1) 7.00–18.00 Dienas apstrāde 17.00 Klientu maksājumu, t. i., maksājumu, kuros iniciators un/vai saņēmējs nav tiešais vai netiešais dalībnieks (ko sistēma var identificēt, izmantojot MT 103 vai MT 103+ ziņojumu), beigšanas laiks 18.00 Starpbanku maksājumu, t. i., maksājumu, kas nav klientu maksājumi, beigšanas laiks Likviditātes pārvedumu starp TARGET2 un TIPS beigšanas laiks Īsu brīdi pēc 18.00 Pēdējo algoritmu izpildes pabeigšana TARGET2 Beidzoties pēdējo algoritmu izpildei TARGET2 nosūta ziņojumu TIPS, lai iniciētu darbadienas maiņu TIPS Īsu brīdi pēc pēdējo algoritmu izpildes pabeigšanas Dienas beigu failu (vispārējās virsgrāmatas (General Ledger)) saņemšana no TIPS 18.00–18.45 (2) Dienas beigu apstrāde 18.15 (2) Vispārējais pastāvīgo iespēju izmantošanas beigšanas laiks (Īsu brīdi pēc) 18.30 (3) CB pieejami dati grāmatvedības sistēmu aktualizēšanai 18.45–19.30 (3) Dienas sākuma apstrāde (jauna darbadiena) 19.00 (3) –19.30 (2) Likviditātes nodrošināšana MM kontos 19.30 (3) Procedūras sākuma ziņojums un regulārā maksājuma rīkojumu izpilde, lai pārvestu likviditāti no MM kontiem uz subkontiem/tehniskajiem kontiem (ar papildsistēmām saistīti norēķini) Likviditātes pārvedumu starp TARGET2 un TIPS uzsākšanas laiks 19.30 (3) –22.00 Papildu likviditātes pārvedumu izpilde, izmantojot IKM, reālā laika 6. norēķinu procedūrai; papildu likviditātes pārvedumu izpilde, izmantojot IKM, pirms papildsistēma nosūta cikla sākuma ziņojumu interfeisa 6. norēķinu procedūrai; papildsistēmas nakts darījumu norēķinu periods (tikai papildsistēmas reālā laika 6. norēķinu procedūrai un interfeisa 6. norēķinu procedūrai) 22.00–1.00 Tehniskās apkopes periods 1.00–7.00 Papildsistēmas nakts darījumu norēķinu procedūra (tikai papildsistēmas reālā laika 6. norēķinu procedūrai un interfeisa 6. norēķinu procedūrai) Likviditātes pārvedumi starp TARGET2 un TIPS ii) pievieno šādu 6. punktu: “6. TARGET2 Informācijas sistēmā (T2IS) īpašā ECB interneta vietnes sadaļā ir pieejama aktualizēta informācija par SSP operacionālo statusu. Informāciju par SSP operacionālo statusu T2IS un ECB interneta vietnē aktualizē tikai parastajā darba laikā.”; u) šādi groza II pielikuma VI papildinājumu: i) ar šādu tekstu aizstāj 1. punkta pēdējo teikumu: “Par likviditātes pārveduma no MM uz T2V NNK rīkojumiem vai likviditātes pārveduma no MM uz TIPS NNK rīkojumiem, kas nosūtīti no dalībnieka MM konta, un par likviditātes pārveduma no T2V NNK uz MM rīkojumiem vai likviditātes pārveduma no TIPS NNK uz MM rīkojumiem, kas saņemti dalībnieka MM kontā, nosaka maksu saskaņā ar iepriekš minēto a) vai b) cenu noteikšanas iespēju, kas izvēlēta šim MM kontam.”; ii) papildinājuma 12. un 13. punktā un tabulā saīsinājumu “NNK” aizstāj ar saīsinājumu “T2V NNK”; iii) tabulas daļā “Informācijas pakalpojumi” starp trešo rindu (“U2A pieprasījumi”) un ceturto rindu (“Failā apvienoti ziņojumi”) iekļauj šādu rindu: “Lejuplādētie U2A pieprasījumi 0,7 centi Par katru pieprasīto darbības posteni sagatavotajā un lejuplādētajā U2A ziņojumā”; iv) iekļauj šādu 13.a un 13.b punktu: “Komisijas maksa piesaistes MM kontu turētājiem “13.a No piesaistes MM konta turētāja prasa tālāk minēto komisijas maksu par TIPS pakalpojumu, kas attiecas uz šim MM kontam piesaistītajiem TIPS NNK. Tarifa pozīcijas Cena Paskaidrojums Norēķinu pakalpojumi Ātrā maksājuma rīkojums 0,20 centu Maksu prasa arī par neizpildītajiem darījumiem Atsaukuma pieprasījums 0,00 centi Atsaukuma pieprasījuma noraidījums 0,00 centi Atsaukuma pieprasījuma apstiprinājums 0,20 centu Maksu prasa no piesaistes MM konta, kuram piesaistītais TIPS NNK tiek kreditēts, turētāja (arī par neizpildītajiem darījumiem) “13.b Maksu neprasa par pirmajiem 10 miljoniem ātrā maksājuma rīkojumu un atsaukuma pieprasījuma apstiprinājumu (to skaitu nosakot kumulatīvi) kuri līdz 2019. gada beigām saņemti TIPS platformā. [Iekļaut CB nosaukumu] nākamajā gadā prasa maksu no piesaistes MM konta turētāja par visiem turpmākajiem ātrā maksājuma rīkojumiem un atsaukuma pieprasījuma apstiprinājumiem, kuri līdz 2019. gada beigām saņemti TIPS platformā.”; v) ar šādu tekstu aizstāj 14. punkta pēdējo teikumu: “Maksājumus [iekļaut CB nosaukumu] norādītajā kontā veic ne vēlāk kā attiecīgā mēneša 14. darbadienā, vai arī tos debetē no MM konta turētāja norādīta konta.”;